കുശിനഗര് വിമാനത്താവളത്തിന് തറക്കല്ലിട്ടത് ഞങ്ങള്, ബിജെപി ഒരു ഇഷ്ടിക കഷ്ണം പോലും കൊണ്ടുവന്നില്ല: സമാജ് വാദി പാര്ട്ടി ലക്നൗ : കുശിനഗര് വിമാനത്താവള നിര്മാണത്തില് അവകാശവാദവുമായി സമാജ് വാദി പാര്ട്ടി നേതാവും മുന് മുഖ്യമന്ത്രിയുമായ അഖിലേഷ് യാദവ്. 2012 മുതല് 2017 വരെ താന് മുഖ്യമന്ത്രിയായിരുന്നപ്പോഴാണ് പദ്ധതിക്ക് വേണ്ട അടിസ്ഥാന പ്രവര്ത്തനങ്ങള് നടത്തിയതെന്നും തറക്കല്ലിട്ടതെന്നും അഖിലേഷ് യാദവ് പറഞ്ഞു. കുശിനഗര് വിമാനത്താവളം യാഥാര്ത്ഥ്യമാക്കിയ യോഗി സര്ക്കാരിന് രാജ്യത്തിന്റെ വിവിധ കോണുകളില് നിന്ന് അഭിനന്ദന പ്രവാഹം ഉയരുന്ന പശ്ചാത്തലത്തിലാണ് അഖിലേഷ് യാദവിന്റെ പരാമര്ശം. ട്വിറ്ററിലൂടെയാണ് അദ്ദേഹം ഇക്കാര്യം പറഞ്ഞിരിക്കുന്നത്. ഓര്ക്കുക പൈലറ്റ് മാത്രമാണ്, വിമാനം നിങ്ങളുടേതല്ല, ആരോ ഇട്ട റണ്വേയില് വിമാനം പറത്തുക മാത്രമാണ് നിങ്ങള് ചെയ്യുന്നത്. തറക്കല്ലിടലിനായി ഒരു ഇഷ്ടിക കഷ്ണം പോലും ബിജെപി കൊണ്ടുവന്നില്ല. ഇപ്പോള് പൂമാലയും കത്രികയും മധുരവുമൊക്കെയായി സമാജ് വാദി പാര്ട്ടിയുടെ പ്രവര്ത്തികള് ഉദ്ഘാടനം ചെയ്യുകയാണ് ബിജെപി നേതാക്കള് അഖിലേഷ് ട്വിറ്ററില് കുറിച്ചു. Reda Also : ശരീരത്തിലെ വിഷാoശങ്ങളെ പുറംതള്ളാന് ചൂടുവെള്ളം! എന്നാല്, അഖിലേഷിന്റെ ട്വീറ്റിനെതിരെ നിരവധി വിമര്ശനമാണ് ഉയരുന്നത്. 2012 മുതല് 17 വരെ ഉണ്ടായിട്ടും എന്തുകൊണ്ട് വിമാനത്താവളത്തിന്റെ നിര്മാണം പൂര്ത്തിയാക്കിയില്ലെന്നും ബിജെപി നേതാവ് വിജയ് ബഹാദൂര് പഥക് ചോദിച്ചു. വിമാനത്താവളത്തിന്റെ നിര്മാണം നടത്തിയത് മോദിജിയും യോഗി ആദിത്യനാഥും ചേര്ന്നാണ് എന്നും അദ്ദേഹം പറഞ്ഞു. Tags Akhilesh Yadav yogi adityanath kushinagar international airport shortlink